JohanHeinsen/ENO huggingface dataset:
Viborger Samler, 1848-06-24
Under 16de Juni har Justitsministeren udstædt følgende Circulaire til samtlige Amtmænd: "J Udkastet til en Valglov for Dannelsen af en Rigsforsamling, hvorover Østifternes Stænderforsamling har afgivet Betænkning og som nu er forelagt den jydske Stænderforsamling, er det i 5te § bestemt, at ethvert af Kongerigets Amter med de i samme værende Kjøbstæder bliver at inddele i et saa stort Antal Valgdistricter (hvert beregnet paa omtrent 12,000 Beboere), som Amtet efter Lovudkastets 3die §. har at vælge Deputerede, af hvilke hvert District vælger 1. Disse Valgdistricter blive at bestemme ved et særskilt Regulativ, der, efterat saavel Kjøbstædernes Communalbestyrelser som Amtsraaden derover have afgivet Betænkning, vil være at forelægge Hs. Maj. Kongen til allerhøieste Approbation. - Under Forventning af at disse Bestemmelser, imod hvilke der af Østifternes Stænderforsamling ikke er fremført nogen bemærkning, ville blive uforandrede ved den endelige Lov, og da det er af særdeles Vigtighed, at de fornødne Forberedelser til de forestaaende Valg blive fremskyndede saa meget som muligt, har jeg troet allerede nu at burde opfordre Hr. N. N. til at foranstalte det Fornødne til at et saadant Regulativ for N. N. Amts Vedkommende kan blive affattet og hertil indsendt. - Jdet jeg iøvrigt maa have det overladt til Dem i saa Henseende at følge den Fremgangsmaade, som efter de locale Forhold maatte findes meest passende, skal jeg ikkun antyde, at det i Regelen vistnok vil være hensigtsmæssigst, at Regulativet foreløbigen udarbeides af en Comitee, bestaaende af Delegerede fra Amtsraadet og Kjøbstad Communalbestyrelserne i Amtet, og som tillige muligen maatte tiltrædes af de vedkommende Herredsfogder, der upaatvivleligen ville være istand til at meddele flere til Udarbeidelsen ikke uvæsentlige Oplysninger. Over det saaledes tilveiebragte Udkast maatte derefter Amtsraadet og Kjøbstædernes Communalbestyrelser in pleno gives Leilighed til at yttre sig, forat Udkastet med Deres Betænkning derefter kan blive hertil indsendt.
Viborger Samler, 1848-06-24
Det fortjener at bemærkes, at Afsætningen af den fortrinlige Vise: "Den tappre Landsoldat, har været saastor, at Dhrr. Hornemann & Erslev af Overskuddet have kunne stille 400 Rbd. til Krigsministerens Disposition, uagtet 18,000 Exemplarer ere uddeelte gratis til Tropperne, og denne Udgivt er dækket. (Flvp.)
Viborger Samler, 1848-06-24
Justitsraad Tang til Nørre Wosborg har tilbudet til Flaadens Fornødenhed at ville levere 2 fede Stude, 4 fede Sviin og 4 Oxehoveder Kornbrændeviin, hvilken patriotisk Gave med Paaskjønnelse og Tak er modtagen. Procurator paa Prøve ved den kongl. Landsover- samt Hof= og Stadsret, Cand. juris S. C. Brock, er allern. meddeelt Tilladelse til at aflægge den for dem, der attraae at beskikkes til Advocater ved Høiesteret, befalede Prøve, for derefter, saafremt Prøven findes tilfredsstillende, at beskikkes til Høiesteretsadvocat.
Viborger Samler, 1848-06-24
J disse Dage vil udkomme en provisorisk Anordning angaaende Udskrivning af Jkke-Værnepligtige.
Viborger Samler, 1848-06-24
J det stærke Uveir i Søndags Aftes slog Lynilden ned i en ligeoverfor Corporalkroen ved Kjøge=Landevei beliggende Bondegaard, og lagde den efter en halv Times Forløb fuldstændig i Aske. Det vides ikke, at Nogen af Beboerne er kommen til Skade derved. (Flp.)
Viborger Samler, 1848-06-24
Helsingør, den 21de Junii. Jmorges tidlig passerede herforbi den anden Afdeling norske Tropper paa 3 Dampskibe til Malm; da det ene af disse, som allerede ankom hertil igaar Morges, blev liggende her paa Rheden, for at oppebie de andres Ankomst, benyttede en Deel af Byens Jndvaanere det smukke Veir igaar Aftes til at bringe de norske Krigere et Velkommen, ved hvilken Leilighed Sangforeningen udførte flere Sange. En Deputation fra Byen var om Middagen gaaet ombord for at indbyde samtlige Tropper iland, hvilken Jndbydelse imidlertid ikke kunde blive modtagen. J Morges passerede desforuden atter 4 Kanonbaade ligeledes til Malmø.
Viborger Samler, 1848-06-24
- Jdag er hertil overført fra Helsingborg det for Grev Løvenhielm Corps bestemte Artilleri-Train, bestaaende af omtrent 200 Heste og 100 Kudske, hvilke i 3 Afdelinger ere blevne transporterede hertil deels paa Dampskibet Hertha, deels i det herværende Færgelaugs Fartøier, som dette havde paa Slæbetoug. For Mandskabet har været arrangeret Forfriskninger paa Grønnehauge, hvor flere Telte i den Anledning ere reiste, og hvor de tre nordiske Flag vaie ligesom og ved Havnen. J Morgen tidlig afgaaer Trainet atter over Hirschholm, Roeskilde, Kor før, Nyborg og Odense til Omegnen af Assens. (Hs. A.)
Viborger Samler, 1848-06-24
Som bekjendt have flere preussiske Skibe søgt ind til Gothenborg for at undgaae at blive tagne af danske Orlogsfartøier; Capitainerne for 5 af ovennævnte Skibe, som ligge til Ankers ved Elfsborg Fæstning, tæt ved Gothenborg, og som vare Vidner til de svenske Troppers Udskibning til Danmark, agtede derover at tilkjendegive deres Misfornøielse ved den 12te De, paa Spidsen af deres Master at befæste en Kost. Saasnart Commandanten paa Elfsborg Fæstning havde bemærket dette, sendte han sin Adjutant ombord med Befaling at nedtage samme, og da de respective Skibsførere vægrede sig med at efterkomme denne Ordre, blev der først givet et løst Skud fra Fæstningen og derefter et andet med en 24 pundig Kugle, som gik lige igjennem Fokkemasten paa det ene Skib, denne Tiltale blev strax forstaaet, og inden nogle Minutter vare Kostene forsvundne.
Viborger Samler, 1848-06-24
Af et Brev fra Redactionens Correspondent i Kolding, datteret 21de Juni, Middag Kl. 12. – "Jgaar Aftes Kl. 11 kom 1ste Bataillon af Reserverne hertil, 730 Mand stærk. Foruden en stor Mængde Frivillige, skulde efter hvad jeg har hørt, befinde sig 7 Officeers-Aspiranter ved hvert Compagnie, forstørstedelen Studenter. Ved Bataillonen er Gouverneuren for de guinesiske Besiddelser, forhenv. Capitain i Studentercorpset, Carstensen, Compagnichef. Hans Broder, Agent Georg Carstensen, der har indrettet Kjøbenhavns Tivoli, er Lieutenant ved samme Bataillon. – Kl. 7, da jeg vil bortsende disse Linier, har jeg endnu aldeles ikke hørt Noget fra Armeen. Jeg lod Brevet forblive aabent, for muligt i Løbet af Dagen at erfare Nyheder, men Alt er fuldkommen roligt. Passagen sydpaa fra Haderslev af er nu spærret." – (Resten af Brevet kunne vi ikke meddele.) (Veile Av.)
Viborger Samler, 1848-06-24
Haderslev, den 20de Junii. Jgaar indtraf til vor Armee tre Menige som Desertører fra den fjendtlige Hær. Ogsaa Ynglinge fra Mellemslesvig, navnlig fra Flensborg og Tønder Omegnen, vedblive at indtræffe til Nordslesvig, idet de slesvigholsteenske Tropper vedvarende gaae paa Jagt efter vaabendygtige Mandfolk, eftersom disse ikke ville indfinde sig til de fastsatte Sessioner. En saadan Session afholdtes forleden i Tønder, men uagtet Amtet er et af de største i Hertugdommet og indbefatter største Delen af de frisiske Districter, hvor Separatisterne mene at have Folket paa deres Side, saa indfandt der sig dog ikke en eneste Karl til Sessionen. - Foruden af Veien til Christiansfeldt, have de c. 3000 Mand slesv.-holsteenske Tropper, som Pintseløverdag besatte Haderslev, den følgende Nat udsendt stærke Forposter af den almindelige Kolding Vei til Aller= og Taarningmølle. Ligesom ved Seggelund stødte de her paa de danske Tropper og bleve trængte tilbage. Flere af de Fjendtlige saaredes, deriblandt en Friskaremand, der af sine Kammerater kaldtes "Borgemesteren. Han fik en Kugle i Øiet og blev af Sine baaren ind i Bøyskov Skole, men paa Grund af de Danskes Fremrykning efter faa Øieblikke transporteret videre paa Flugten til Haderslev. Han skal ei have levet længe. En dansk Jæger blev saaret paa denne Vei. Officeren tilraabte da flere unge Karle, der som Tilskuere fulgte vore Tropper, at hvo af dem der havde Lyst at bære den Saaredes Vaaben, skulde komme hid! Da fremtraadte Møllersvenden Niels Slot fra Taarning Mølle, iførte sig Lædertøiet, tog Musketten i Armen og stillede sig i Jægernes Række. (Dvk.)- Den 21de Junii. Fjenden, hvis Stilling som hidtil er i Mellemslesvig, forbliver endnu altid uvirksom, maaskee tildeels en Følge af den i Hæren grasserende Koldfeber og Brystbetændelse. Skulde han alligevel bryde op mod Nord, saa vilde han ikke eet Øieblik komme den danske Hær uventet. Vel benægtes det, at Wrangel faaer Forstærkning fra preussisk Side; men dog er Prinds Adalbert af Preussen, General over det samtlige preussiske Artilleri, for nogle Dage siden afgaaet fra Berlin til Rendsborg. J den fjendtlige Stilling er der forsaavidt foregaaet lidt Forandring, som de slesvigholsteenske Dragoner, der laae i Lygumkloster, antages at have forladt denne By og at være trukne nærmere Flensborg eller Aabenraa; ogsaa Tønder skal for en Deel være rømmet af de insurrectionelle Tropper. – Fra Mellemslesvig og det fra temmelig sydlige Sogne, (f. Ex. Medelby), hvor baade Kirke- og Skolesproget er Tydsk, indtræffe jevnlig Flygtninge, som ville undgaae Presningen, medens de gjerne ville tage Tjeneste i vor Armee. (S. Bl.)
Viborger Samler, 1848-06-24
Schlesw. Holst. Zeit. melder fra Rendsborg, under 17de Juni, at de slesvigske Deputerede ere vendte tilbage fra Berlin, hvor de paa Grund af de sidste Dages Uroligheder have udrettet Lidet eller rettere Jntet forat opnaae deres Øiemed.
Viborger Samler, 1848-06-24
Jfølge en privat Meddelelse skal et i den handlende Verden bekjendt, stort Handelshuus i Altona, den schleswig-holsteinske Regjerings Banquier, have suspenderet sine Betalinger. (Aarh. Flvb.)¬
Viborger Samler, 1848-06-24
J et Brev fra Hamborg af 15de Juni, indført i Hemp. Av., hedder: "Man begynder nu at tilstaae, det store Tab, som Tydskerne have lidt i Affairerne den 28de Mai og 5te Juni, det skal ikke være mindre end 2500 Mand, incl. de Saarede.
Viborger Samler, 1848-06-24
J den Extract af General Wrangels Beretning fra Flensborg, dat. Flensborg den 6te Juni om Træfningen den 7de ved Hoptrup i Nordslesvig, som Brsh. meddeler, hedder det: "Major v. Tann vendte sig til høire Side af Chausseen for at angribe Fjenden (de Danske) i Ryggen ved Hoptrup. Han fandt ham i Egnen ved Kirkeby; Jnfanteriet holdt kun slet Stand; derimod angreb Cavalleriet (2 Escadr. Gardehusarer, 1 Escadr. frivillige Husarer) med største Mod, kastede sig saavel paa Vognborgen, som paa de bag Gjerderne staaende Skytter, og først efter en yderst varm Kamp - Mand imod Mand maatte de omsider bukke under for det ugunstige Terrain og deres Modstanderes Tapperhed; de samlede sig atter bag ved de tvende Stykker Skyts, paa hvilke Fricorpsets Skarer nu kastede sig; en af disse Kanoner toges; den anden Kanon kjørte afsted. Det danske Cavalleri red endnu engang frem, udfriede Skytset, men blev paa ny tvunget til at trække sig tilbage paa Grund af den vel rettede Jld fra det bag Gierderne opstillede Repli; paa Tilbageveien reed det ind imellem Hestene for Munitionsvognene; disse kom derved i Uorden. Strax ilede Friskarerne til og gjorde til Bytte - 3 Munitionsvogne, af hvilke dog een ødelagdes for at man kunde bortføre den erobrede Kanon. Tanns Tab bestod af 3 Døde og 31 størstedeels ved Sabelhug Saarede."
Viborger Samler, 1848-06-24
Den officielle Beretning over Preussernes Tab ved Duppel den 5te anfører som Døde: 2 Capt., 1 Lieutenant, 4 Underofficierer og 20 Menige, og som Saarede: 9 Officierer, 9 Underoff., 1 Chirurg og 131 Menige. Der savnes, 1 Officier, der er tagen tilfange, i Underoff. og 59 Menige.
Viborger Samler, 1848-06-24
General Halket angiver i sin offic. Rapport om Fegtningerne den 28de og 29de Mai Hanoveranernes Tab til 8 Døde, 43 Saarede og 6 Savnede. J Fegtningen den 5te havde Hanoveranerne 6 Døde, 55 Saarede, og 4 Menige, savnedes.
Viborger Samler, 1848-06-24
Slesv. Holst. Zeit. melder fra Rendsborg (d. 16de Juni, at Antallet af de i de første Dage indskrevne frivillige Recruter udgjør 458. J de forskjellige tydske Lazarether findes for Tiden: i Flensborg: 360 (Saarede 231 129 Syge); i Slesvig; 985 (Saarede 341, hvoriblandt 13 Officierer, Syge 644, hvoriblandt 3 Officierer); i Rendsborg: 453 (Saarede 128, deriblandt 10 Officierer, Syge 325, deribl. 4 Offic.); Altona 540 (485 Syge, 55 Reconvalescenter); i Glückstadt 90; i Tøndern 30 i Alt 2458.
Viborger Samler, 1848-06-24
Ordensdecorationer. Hs. Maj. Kongen har udnævnt Frih. Sprengporten til Storkors samt Landshøfdingen i Malm, Grev Posse, Cabinets Kammerherre Frih. Wrede og Cabinets=Kammerherre Greve af Platen til Commandeurer af Dannebrogsordenen.
Viborger Samler, 1848-06-24
Handels-Efterretninger. Kjøbenhavn, den 21de Junii. Korntilførselen vedbliver at være god, og Priserne falde endmere. Rug kjøbes paa Torvet til 20 a 22 Rbmk. pr. Tønde, Hvede til 6 a 6 1/2 Rbd., Byg 2rad. 19 Mk. 8 s. a 22 Mk., og Havre til 13 a 16 Mk. - Fra Provindserne udskibes nu temmelig mange Kornvarer. Paa Grund heraf fremkommer paa Børsen mange Vexler paa Udlandet, hvilket atter virker paa Coursen som igaar kun var 199 1/2. Det er et særdeles Held at Landet kan blive af med en stor Deel af sine Producter, selv i den nærværende Krigstid. Vel ere Priserne lave, men det er ikke en Følge af Krigen men af den almindelige gode Høst i Europa, og de gode Udsigter til den forestaaende Høst. (Berl. Tid.) Fallitter. Skomagermester Jver Olsen, Bagermester R. Henning Emil Beck og Glarmester Johan Georg Gabe, Alle i Kjøbenhavn. - Klubben det venskabelige Selskab i Nestved. Kjøbmand Johan Christoffer Thim i Randers.
Viborger Samler, 1848-06-24
Agger Kanals Skibsliste. Jndk. den 13de Juni, H. Nissen fra Sønderhoe til Thisted, med Ballast. Den 14de: H. J. Hansen fra Hjerting til Nykjøbing med dito, N. H. Antonsen fra Sønderboe til Struer med dito, H. H. Nielsen fra Newcastle til Lemvig med Steenkul, P. Carstensen fra Sønderhoe til Thisted med Ballast, H.J. Ankersen fra Hjerting til dito med dito, J. Clemmensen fra London til Nykjøbing med dito. - Udg. den 13de Juni, C. Brockdorff fra Struer til Hull med Kornvarer, Petersen fra Thisted til London med dito, T. Bentsen fra Nykjøbing til Mandahl med dito. Den 15de: S. K. Svendsen fra Krick til Hull med Keaturbeen.
Viborger Samler, 1848-06-24
Døde, Kjøbenhavn: Forhenværende Contoirchef i Generalitetet og Regnskabsfører ved den kgl. Livgarde til Hest, Kammerjunker C. F. F. D. Rømer; Ane Marie Jacobsen, f. Witter; Wilhelmine Christiani; Uhrmager Tade Richard Brasch, 80 Aar; Cathrine Sophie Lund, f. Hall, 40 Aar. - LombokGeorge Lorent Lindberg, 32 Aar. - Kallundborg: Told- og Consumtions-Underbetjent Jacob Nielsen Jacobsen. - Odense Krigsraad H. C. Vogelsang, 63 Aar. - Kolding: Mette Regine Lund, f. Theilade, Enke efter Sognepræst Lund i Stauning. - Knebel Præstegaard: Cand. philos. Sophus Christian Boesen, 20 Aar. - Aarhuus: Gartner Anton Lauriz Jesper sen Berg; Sophie Wallich, f. Breinholm, 64 Aar; Carl Edvard Jensen, 21 Aar. - Todberg, Kirkesanger og Skolelærer, Erhard Bøggild, 48 Aar. - Vildmosegaard: Maren AndreaRavnborg, 17 Aar. - Viborg : Opsynsmand Frederik Adolph Henrich Weibrauch, 34 1/2 Aar.
Viborger Samler, 1848-06-24
Copulerede i Viborg, den 26de Mai. Ungkarl Laurit, Johansen og Pigen Pouline Poulsdatter. Den 3die Juni Ungkarl Niels Jensen og Pigen Nicoline Kjeldsdatter; den 21de: Tømmersvend Niels Nielsen og Pigen Ane Marie Jensdatter.
Viborger Samler, 1848-06-24
Jmorgen prædiker Hr. Pastor Bruun i Domkirken; i Søndresogns Kirke Hr. Pastor Hindberg.
Viborger Samler, 1848-06-24
AVERTISSEMENTS. At vor elskede Søn Diederik Nicolai, Student og Typograph, er død af Typhus paa Frederiks Hospital i Kjøbenhavn den 16de d. M., bekjendtgjøre vi for deeltagende Venner. Nykjøbing paa Falster, den 19de Juni 1848. L. M. Blicher. H. J. Blicher.
Viborger Samler, 1848-06-24
Hs. Majestæt har ved allernaadigst Resolution af te d. M. bifaldet, at den Virksomhed, i hvilken undertegnede Commission har været siden Søeslaget den 2den April 1801, udstrækkes til Qvæstede og Faldnes Efterladte fra den nu udbrudte Krig, og bemyndiget Commissionen til at lade udgaae Opfordring om at de i dette Øiemed ved private Bestræbelser indsamlede Beløb maae stilles til dens Disposition. – Det er Commissionens Ønske at kunne forskaffe de Krigere, som ved Qvæstning ere eller blive ganske eller tildeels, berøvede deres Helbred eller Arbeidsførlighed, samt trængende Enker efter faldne Krigere aarlig Understøttelse for Livstid, og faldne Krigeres Børn Opdragelseshielp, Alt i nogenlunde Lighed med hvad der, ved de betydelige frivillige Bidrag, som indkom efter Slaget i Aaret 1801 og i Krigsaarene fra 1807 til 1814, dengang kunde tilstaaes, og naar Commissionen støtter sit Haab om dette Ønskes Opfyldelse paa den danske Goddædighed saa bør den ikke fortie, at den i den Fond, hvis Forvaltning er den anbetroet, kan see Midler til i Tiden, naar de nu paa Fonden hvilende Pensioner ved Dødsfald efterhaanden formindskes, at vedblive det Pensioneringssystem for nærværende Krigs Qvæstede og Efterladte, som Goddædigheden nu maatte sætte Commissionen istand til at grundlægge. – For Øieblikket og i det første Decennium maa næsten Alt udrettes ved Goddædighed, thi Fonden kan ikke udrede de den nu paahvilende Pensioner uden ved aarligen at formindskes; men naar Commissionen henseer til, at frivillige Gaver og lignende Ødelser, saasom ved Concerter, theatralske Forestillinger o. d. l., i 180 indbragte henved 230,000 Rbd., saa for den vistnok med velbegrundet Tillid paakalde det danske Folks Goddædighed under nærværende Omstændigheder; og den gjør det herved, idet den udbeder ethvert frivilligt, større eller mindre Bidrag i ovennævnte Øiemed indsendt til Commissionen eller indbetalt til dens Contoirchef og Regnskabsfører (Justitsraad Børgesen, som i Regelen hver Søgnedag findes paa Gammelholm Kl. 11-2 og i Viingaardstræde 144 Kl. 6–8). Tilstaaelsen fordet saaledes Modtagne vil vorde meddeelt af ham og noteret af et af Commissionens Medlemmer; disse Tilstaaelser ville faae fortløbende Nummere, og Bidragene ville efterhaanden blive anmeldte i Adresseavisen og den Berlingske Tidende. –¬
Viborger Samler, 1848-06-24
De Qvæstede og Faldnes Efterladte, som ville søge Hjælp hos Commissionen, kunne henvende sig til den enten personlig eller skrivtlig igjennem vedkommende geistlige eller verdslige Øvrighed eller hvem de kunne formaae til at indsende deres Andragende og ledsage dette med Anbefaling eller Vidnesbyrd, hvorved det begrundes. Jhenseende til Qvæstede udfordres, foruden Oplysning om fulde Navn, Alder, huuslig Forfatning, Opholdsted og nærmeste Kjøbstad, Beviis om, at og i hvilken Stilling de have tjent i Krigen, hvornaar og hvorledes de ere blevne saarede, samt hvad der af vedkommende Læge kan yttres om Qvæstningens Følger eller Virkning til Formindskelse. af den Saaredes Arbeidsførlighed eller Evner til sædvanligt Erhverv, og ihenseende til Efterladte behøves, foruden ovennævnte almindelige Oplysninger, Beviis om, at, naar og hvor Forsørgeren er falden eller død af i Krigen erholdte Saar, samt Vielsesattester for Enkerne og Daabsattester for Børnene. Commissionen haaber, at de Herrer Øvrighedspersoner, geistlige og verdslige, samt andre i Kjøbstæderne og paa Landet bosiddende Mænd ville virke saavel til Ydelse og Jndsamling af frivillige Bidrag (hvoraf ogsaa de mindste med Taknemmelighed modtages) som til at udbrede Kundskab om, at trængende Qvæstede og Efterladte kunne faae Hjælp ved at henvende sig til os. Commissionen til Understøttelse for Qvæstede og Efterladte.
Viborger Samler, 1848-06-24
Kjøbenhavn, den 15de Juni 1848. Lowzow. Malling. Kinch. Mundt. Torp. Müller. Lund. Børgesen. Vaccination foretages hver Onsdag Formiddag Kl. 9. Hoff. Viborg, den 23de Juni 1848. Tilkjøbs eller tilleie til 1ste November kan faaes min Gaard i Gravene, som fortiden beboes af Hr. C. Wiberg.
Viborger Samler, 1848-06-24
Adjunct Skeroth. (Hermed følger et Extrablad.) Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-06-24
Extrablad til Viborg Stifts=Tidende" Nr. 108.
Viborger Samler, 1848-06-24
Viborg, den 24de Junii. Nørrejyllands Stænderforsamlings Slutningsmøde igaar Eftermiddags indlededes af den kongelige Commissarius, Grev Sponneck med følgende Tale: Hæderværdige Medlemmer af Nørrejyllands Provindsialstænderforsamling. Ogsaa De have nu fuldendt det af Deres Medborgere i Østifternes Forsamling tidligere tilendebragte Hverv, Ogsaa De ere med Redebonhed og Nidkjærhed komne Regjeringens Bestræbelser imøde, have med værdig Samdrægtig hed erkjendt Tidens Fordringer og samtykket i at bringe de Offre, Fædrelandets Vel fordrer: Offre, som ikke indskrænke sig til Pengebidrag i Anledning af Krigen, men gaae meget videre. Hvormangen har ikke i denne skjebnesvangre Tid maattet give Afkald paa sin tidligere politiske Overbeviisning, maattet bringe en Deel af denne til Offer, fordi det, han tidligere havde anseet for Retfærdigt og billigt i Henseende til Ordningen af Statens offentlige Forhold, ikke længere er udførligt eller tilraadeligt? Men hvor er i disse Dages Stændermøder Spor af tidligere Meningsforskjel angaaende væsentlige Punkter, Naar har Eensidighed nogensinde mindre gjort sig gjældende? Hvor er man i nogen Stænderforsamling mere aabent og tillidsfuldt kommet hinanden imøde, Paa Enhver, som veed at vurdere politisk Selvfornegtelse, kan nærværende Forsamlings hele Præg ikke undgaae at gjøre et dybt Jndtryk Med Rette er den jydske Stænderforsamling: folkelige Charakteer stedse fremhævet som noget for den Eiendommeligt. Den har fulgt bemeldte Forsamling til det Sidste. Maatte den gaae i Arv til den Rigsforsamling, der skal afløse Provindsialstænderne, Maatte det danske Folks trofaste Diærvhed, dets sunde Retsfølelse og Maadehold afprægge sig i hiin kommende Forsamling, som de have det i den jydske Provindsialstænderforsamling.